ராஜ்பவன் கனவுகள்

ராஜ்பவன் கனவுகள் புதியமாதவி, மும்பை புதியமாதவி, மும்பை. ! கனவு காணுங்கள் ! விடிந்துவிடும் ! நம் கலாம் சொல்லலாம் ! எங்கள் கவிதைகள் ! சொல்லுமோ? ! கனவுகள் காண விழிகள் வேண்டுமே ! கனவுகள் எழுத இமைகள் வேண்டுமே ! விழிகளில்லாத இமைகள் ! இமைகள் எரிந்த விழிகள் ! எப்படி எழுதுவது ! எங்கள் கனவுகளை. ! இமயத்தைப் புரட்டிப்போடும் ! நெம்புகோல் கவிதையை ! இந்த நொடியிலும் ! என்னால் ! உங்கள் அவைக்குத் தரமுடியும் ! அதனால் என்ன பயன்? ! கங்கையும் காவிரியும் ! இணைந்திடவா போகிறது? ! எல்லோருக்கும் விடுதலை ! எல்லோருக்கும் சம உரிமை ! மக்களாட்சியின் மகத்துவத்தை ! எழுதிய சட்டங்கள் ! வாழ்ந்து கொண்டிருக்கிறது ! செங்கோட்டையில். ! ஆனால் ! நாங்கள் மட்டும் எப்போதும் ! வெண்மணியில் எரிந்து ! தாமிரபரணியில் கரைந்து ! ஊடகங்கள் காட்டமறுக்கும் ! கோர முகத்துடன் ! புதைந்து கொண்டிருக்கிறோம். ! டாலர்க் கனவுகளில் ! கணினி மூலைகள் ! கடவோலைக்காக காத்திருக்கின்றன. ! இரட்டைக் குடியுரிமைப் பேசும் ! பச்சை அட்டைகளின் ! பாதம் நக்கிய ! இந்திய நாக்குகள் ! வல்லரசுகளின் ஒப்பந்தகோப்பையில் ! மதுவருந்தி ! மயங்கிக் கிடக்கின்றன. ! சட்டம் ஒழுங்கு ! கெட்டுப்போனதாய் ! நித்தமும் குரைக்கின்றன ! அரசியல் மேடைகள். ! மறதி எப்போதும் ! மனிதகுணம் என்பதால் ! வாழ்ந்துகொண்டிருக்கிறது ! கூட்டணி பேரங்கள். ! குடிசைகள் இல்லாத ! மும்பையின் சாலைகள் ! சாத்தியப்படுமா? ! எத்தனைக் கோடிகள் ! எத்தனைச் சட்டங்கள் ! எத்தனைத் திட்டங்கள் ! அத்தனையும் தலைகுனிகிறது ! ஓட்டைக்குடிசைகளின் ! கிழிசல்கள் கண்டு. ! புரிந்துகொள்ள முடிவதில்லை ! சமுதாய ரசனையை. ! சந்திரமுகியுடம் ஆடிய கண்கள் ! தவமாய்த் தவமிருக்கும் ! விசாலமான பார்வை ! விசித்திரமான காட்சிகள் ! எப்போது நடக்கிறது ! எங்கள் நாடகமேடையில். ! எங்கள் பதினாறு வயதில் ! எந்தை சொல்லுவார் ! எப்போதும் ! உதவி வேண்டுமானால் ! கேட்டுவிடு காவல்துறையிடம். ! இன்று- ! எங்கள் புதல்விகளுக்கு ! எங்கள் தந்தையர் சொன்ன மந்திரத்தை ! தரணியில் சொல்லமுடியாமல் ! தலைகுனிந்து நிற்கிறது ! எங்கள் சரித்திரம். ! 'விடுதலை விடுதலை ! எல்லோருக்கும் விடுதலை' ! இப்படி எல்லாம் ! விடுதலைப் பண்பாடி ! விண்ணதிர ஆடிட ! எனக்கும் ஆசைதான் ! ஆனால் ! ரத்தம் சிந்தாத போராட்டங்களில் ! ஆயுள்கைதியாகும் விடுதலை ! சமத்துவமில்லாத சமுதாயத்தில் ! தூக்கிலிடப்படுகிறது. ! எங்கள் ! போராட்டக்களத்தில் மட்டுமே ! எழுதப்பட்டிருகிறது ! சமுதாய மீட்சி. ! எதிரிகளை வீழ்த்தும் ! இமாலயப் போர்களின் ! வெற்றி முரசுகள் ! வெற்றி மயக்கத்தில் ! எதிரிகளிடமே ! விற்கப்படுவதும் ! விலைபோவதும் ! தொடர்கதையாக ! தொடரும்வரை ! எப்படி எழுதுவேன் ! சமத்துவ சமுதாயத்தின் ! சரித்திரக் கனவுகளை? ! தோற்றுப்போவது ! கனவுகள் மட்டுமல்ல ! கனவுகளைச் சுமந்த ! எங்கள் தலைமுறையின் ! போராட்டங்களும்தான். ! இனி- ! நாங்கள் கனவுகளை ! விலக்கி வைக்கின்றோம் ! மன்னிக்க வேண்டும் ! வல்லரசு கனவுகாணும் ! ராஜ்பவன் தோட்டங்கள். ! மன்னிக்க வேண்டும் ! கனவுகளைத் தின்று கொழுத்த ! எங்கள் கவிதைராசாக்கள். ! மன்னிக்க வேண்டும் ! கனவு வரிகளில் ! உங்கள் விருதுகளுக்காக ! காத்திருக்க மறுக்கும் ! எங்கள் கறுப்பு கவிதைகளை